Death Becomes Her

***Death Becomes Her*** (títol oricinal en anglés, en aragonés ***A muerte se converte en ella***, estrenada en Aragón con o títol en castellano de ***La muerte os sienta tan bien***, en aragonés ***A muerte tos asesnta tan bien***) ye una cinta de cine estausunidense de cine de comedia fantastica estrenada l'anyo 1992, dirichida por Robert Zemeckis seguntes un guión orichinal de Martin Donovan y David Koepp, con una banda sonora orichinal  d'Alan Silvestri, una dirección de fotografía de Dean Cundey, una producción cinematografica de Robert Zemeckis y Steve Starkey ta la peoductora cinematografica Universal Pictures, y un elenco d'o cual en fan parte Meryl Streep, Goldie Hawn, Bruce Willis, Isabella Rossellini, Ian Ogilvy, Adam Storke, Alaina Reed Hall, Michelle Johnson, Mary Ellen Trainor, Nancy Fish, Susan Kellermann, William Frankfather, John Ingle, Debra Jo Rupp y Fabio Lanzoni, entre d'atros actors.

Madeline Ashton ye una actriz de teatro bien narcisista que en 1978 ye actuando en Broadway (Nueva York) y ha convidau a Helen Sharp, una amiga suya a qui siempre deixa en as uembras y a qui ya ha ronau bels novios. Ista vegada Helen ye acompanyada d'o suyo novio Ernest Menville, un prometedor cirurchano de cirurchía plastica. Bien luego Madeline ye qui se casa con Ernest. En 1985 Helen tien grieus problemas d'obesidat y se troba nternada en una clnica psiquiatrica, churand vengar-se de Madeline. En 1992, Ernest y Madeline viven en una luxosa casa en Beverly Hills pero entre éls la relación ye inexistent, porque Madeline ye deprimda en perder poquet a poquet a suya polideza y porque Ernest s'ha alcolizau, rematando la suya prometedora carrera y treballando nomás que en una funeraria ta recomposar cadavres. Alavez reciben una invitación de Helen, que agora ye una exitosa escritora, a la presentación d'o suyo zaguer libro. Veyen que Helen torna a estar tan polida como 14 anyos entazaga y Madeline ye muerta en tener denteguera por tot ixo y busca tractamientos de polideza, cuan inesperadamenr recibe la visita d'una misteriosa Lisle Von Rhuman, qui li diz que ella tien 71 anyos encara que lo suyo aspecto ye d'una choven de 25 y li proposa subministrar-li una medecinota ta rechoveneixer-la. Nomás que la consume, torna a estar la choven que estió anyos entazaga. D'atra man, Helen ye en ixe inte seducindo a Ernest, a qui li proposa que mate a su muler y iste accepta. Sindembargo, cuan caye por os escalerons y queda aparentment muerta, revive poco dimpués, encara que con a cabeza chirada 180 graus en una postura imposible d'estar viva. Cuan Ernest la leva a l'hospital, li dicen que ye muerta, pero torna en casa con ella y repara lo suyo cuerpo. Poco dimpués i plega Helen, a qui Madeline dispara, deixando-le en o cuerpo un gran forau, si que aparentment haiga muerto. Lo motivo ye que ella tamién heba bebiu a potalla subministrada por Lisle.

A cinta s'ambienta en 1978, 1985 y 1992 en Nueva York (Nueva York) y Beverly Hills (California) y las suyas escenas se filmoron en Beverly Hills, Los Angeles y San Marino (California) y Nueva York (Nueva York), amás d'en os Universal Studios en Universal City, tamién en California.

Se tracta d'una cinta que ha recibiu bels premios y nominacions, en destacando un Premio Oscar a los Millors Efectos Visuals en 1993 mientres a 65<sup>ena</sup> edición d'os Premios Oscar; un Premio BAFTA a los Millors Efectos Especials tamién en 1993 mientres a 46<sup>ena</sup> edición d'os Premios BAFTA; y una nominación a lo Premio Globo d'Oro a la Millor Actriz de Musical u Comedia igualment en 1993 mientres a 50<sup>ena</sup> edición d'os Premios Globs d'Oro.

## Elenco

## Se veiga tamién
* Cine en 1992.
* Cintas de 1992.

## Referencias

## Vinclos externos

*  ''Death Becomes Her'' en Internet Movie Database.
*  ''Death Becomes Her'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/19219/enwp *Death Becomes Her''] en TCM Movie Database.